Diari Oficial de la Generalitat Valenciana


Sumari del DOGV 795, del 30-03-1988 (1988/810830)

ORDRE d'1 de febrer de 1988, de la Conselleria de Cultura, Educació i Ciència, per la qual es convoquen ajudes a la producció discogràfica en l'àmbit territorial valencià per a l'any 1988 i s'aproven les bases corresponents.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/01/(2)/dof/vci/html**

### Dades del document

Número de DOGV
:   795

Data del DOGV
:   30-03-1988

Secció del DOGV
:   DISPOSICIONS GENERALS

Número del document
:   1988/810830


Data del document
:   01-02-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de febrer de 1988, de la Conselleria de Cultura, Educació i Ciència, per la qual es convoquen ajudes a la producció discogràfica en l'àmbit territorial valencià per a l'any 1988 i s'aproven les bases corresponents.  
Per tal de fomentar l'activitat musical en el terreny de la música popular en els diversos nivells de creació i d'interpretació, d'acord amb els articles 2n. i 7é.4 de la Llei Orgànica 5/1982, d?1 de juliol, per la qual s?aprovà l?Estatut d?autonomia de la Comunitat Valenciana, i els articles 25.3, 30.1 i 33 de la Llei 4/1983 de la Generalitat Valenciana, d'ús i Ensenyament del Valencià, que garanteixen el suport de la Generalitat Valenciana a totes les manifestacions culturals i artístiques que es realitzen en valencià, fent ús de les atribucions que cm confereix l'article 35 de la Llei 5/1983, de 30 de desembre, de Govern Valencià.  
ORDENE:  
Article primer  
Es convoca la concessió d'ajudes a la producció discogràfica de composicions i d'artistes i s'aproven les bases per les quals es regiran, que s'inclouen com a annex d'aquesta Ordre.  
Article segon  
L?import de les ajudes es farà efectiu amb càrrec a les aplicacions 95.45.214.2.540.1 i 60.95.598.9.417.3 del pressupost per a 1988 de la Generalitat Valenciana.  
DISPOSICIONS FINALS  
Primera  
Queda autoritzada la Directora General de Cultura a dictar les resolucions que requeresca l'aplicació i el desplegament del que disposa aquesta Ordre.  
Segona  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 1 de febrer de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D?AJUDES A LA PRODUCCIO DISCOGRAFICA EN L?AMBIT TERRITORIAL VALENCIA PER A L?RHM 2748  
1. Modalitat d'ajuda.  
Es concediran fins a 8 ajudes de 500.000 PTA con a màxim per a la realització d'altres tantes produccions discogràfiques.  
2. Requisits per a la concessió d'ajudes.  
Podrà optar per aquestes ajudes:  
a) Les productores discogràfiques establertes a la Comunitat Valenciana que presenten produccions discogràfiques en valencià, o de temes musicals valencians.  
b) Els promotors culturals de la Comunitat Valenciana interessats en el tema discogràfic.  
3. Supòsits exclosos.  
a) Les produccions discogràfiques d'Entitats Públiques o les que amb anterioritat hagen rebut cap més tipus de subvenció de qualsevol organisme oficial per a aquest terreny específic.  
b) Els projectes discografies, la incidència cultural i musical dels quals no tinga interès dins dels límits de la Comunitat Valenciana.  
c) Les produccions discogràfiques editades per clubs de discos o empreses semblants la venda de les quals se n'estableix entre els socis.  
d) Les produccions discogràfiques de caràcter publicitari, independentment del caràcter públic o privat de les empreses que les produeixen.  
4. Sol·licituds.  
a) El termini de presentació de sol·licituds començarà a partir de l?endemà de la publicació d'aquesta Ordre en el Diari Oficial de la Generalitat Valenciana i continuarà fins el dia 30 d'abril de 1989.  
b) Hom haurà de formalitzar-les segons el model que es facilitarà als Serveis Territorials d'Educació i Cultura i se'ls adjuntarà el projecte musical a registrar i el pressupost desglossat de les despeses respectives, tot això subscrit per la persona física responsable de l?empresa o societat registradora.  
També s'hi hauran d'indicar les subvencions que s'hagen sol·licitat davant d'altres institucions i organismes.  
c) Conjuntament amb el projecte es presentaran les partitures o textos del material a registrar, tot això per tal de valorar-ne la qualitat i establir la conveniència d'un registrament posterior.  
d) Tota la documentació es presentarà als Serveis Territorials d'Educació i Cultura juntament amb la sol·licitud, i també es podrà enviar per qualsevol dels procediments que estableix l'article 66 de la Llei de Procediment Administratiu.  
e) Si la sol·licitud no reunia les dades exigides o hi mancava la documentació complementària, es demanarà a l?interessat que en el termini de 10 dies esmena els defectes, amb advertència d'arxiu de la sol·licitud, altrament.  
5. Resolució de les sol·licituds d'ajuda.  
Per a l'avaluació dels mèrits dels sol·licitants, es constitueix una Comissió qualificadora integrada per la Il·lma. Sra. Directora General de Cultura com a Presidenta, el Sr. Director del Programa de Música, Teatre i Cinematografia de la Conselleria de Cultura, Educació i Ciència com a secretari, i com a vocals, tres persones de reconeguda solvència en el camp de la música que seran nomenades per resolució del l?Honorable Sr. Conseller de Cultura, Educació i Ciència.  
La Comissió qualificadora té facultats per a realitzar per mitjà dels seus membres totes aquelles comprovacions que considera necessàries per a una millor qualificació dels projectes presentats.  
Una vegada finalitzada l'avaluació corresponent dels expedients de cada un dels aspirants, l?Hble. Sr. Conseller de Cultura, Educació i Ciència resoldrà l'adjudicació de les ajudes convocades abans del 30 de juny de 1988.  
El pagament del 50% de l'ajuda començarà a tramitar-se immediatament després de l'adjudicació, i el 50% restant a partir del moment que es justifique que el disc ha estat realitzat, termini que no podrà excedir de 6 mesos.  
6. Obligacions dels beneficiaris.  
Els beneficiaris de les ajudes a la producció discogràfica valenciana estaran obligats a:  
a) Comunicar qualsevol eventualitat en el desplegament del projecte presentat.  
b) Entregar un justificant de les despeses per als quals es concedí l'ajuda segons que estableix la legislació vigent.  
c) Retornar l?import de l'ajuda rebuda si la despesa no es produïa per qualsevol imprevist, quan es comprova una modificació substancial de les finalitats en funció de les quals es concedí l'ajuda, o quan per percepció d'altres subvencions es cobrirà l?import total de la despesa.  
d) Fer entrega a la Conselleria de Cultura, Educació i Ciència, en el terme dels tres mesos següents a la data de pagament del segon termini d'ajuda, però en tot cas no més tard del primer d'abril de 1988, de 50 exemplars del disc objecte d'aquesta ajuda.  
e) Els beneficiaris hauran de fer figurar en la carpeta del disc i en tota la publicitat gràfica o escrita que aquell gènere, el patrocini de la Conselleria de Cultura, Educació i Ciència per a aquesta finalitat concreta.  
f) El no compliment de qualsevol dels requisits que estipula la convocatòria, així com la infracció provada en algunes de les seues condicions anul·larà la concessió de l'ajuda i obligarà al reembossament de les quantitats percebudes.


Còpia Permalink ELI